—Busquélu, busquélu y, al fin, di con él. Ellí lloñe, nel monte. Xubiendo una escalera de plata y xelu. Too yera silenciu. Sí, too...
#000007
Hai pétalos per toles partes, arrastraos pol aire, que tiñen los caminos de rosa y azul. Pela nueche son grises, y dame llercia miralos. Paez que falen, que xuxurien coses escures, palabres prohibíes pa los mortales. Intento nun les escuchar cuando esmuzo ente les cases siguiendo la lluz de la lluna y les pisaes de Xarea borraes pol tiempu.
#000018
—La escuridá nun ye real —digo—. Siempre hai daqué delantre, diz mamá. Fai-y casu, Seren, venga, fai casu a les sos palabres y non a los pétalos.
#000019
Caye la nueche y vanse les ñubes. Agora, debaxo, hai un océanu d’estrelles que brillen más que la lluna. Tán fríes cuando les toco, y xélenme los deos como si foren xelu platiáu. Quedo un rato mirándoles, ensin les tocar, hasta que descubro que delles tienen un color más cálidu y, al acercar la mano con delicadeza, tán calientes. Xarea pasó per equí. Cayó tamién coles estrelles.
#000030
Sigo la buelga anaranxada hasta que desapaez col amanecer, y empiezo a sentir el xuxuríu apagáu d’unes criatures diminutes que s’esconden ente la broza y nos furacos de los árboles. Avérome, despaciu y en silenciu, a una puertecina al final d’una caña baxa.
#000031
—Sí, sí, calla y nun digas más. Foi pa’l monte, ¡cómo non! Ye un poco borde, ¿eh? Pasó per equí, ensin saludar nin siquiera, solo pidiendo una direición y yá, como si les faes nun tuviéremos sentimientos. Vosotros, los grandes, pensáis que tenéis el control de too...
#000037
Los montes son pequeños y picudos, y clávense nes plantes de los pies. Intento evitalos como puedo, dando saltos y colgando de les ñubes, pero’l cielu aclara del too y quémome col sol. Arrenuncio y avanzo amodo, rozando les viesques que cubren les lladeres y derritiendo los caminos de ñeve. Por fin, dexo atrás el cordal y, dende’l valle, los montes medren hasta tocar la lluna.
#000042
Descanso pela nueche nuna cabaña abandonada y les paredes me xuxurien cuentos infantiles, enllenos de dragones y elfos, de maxa y d’amor, y recuerdo que nun son más qu’histories pa calmar la mente los neños, que nun hai dragones, nin elfos, y que la maxa nun esiste. Esiste lo que tengo delantre de min, el fríu d’un iviernu que llega, los callos nos pies depués d’atravesar los montes y la falta de Xarea... la falta de Xarea que tanto pesa nel mio corazón. ¿Pasaría per equí? ¿Dormiría nesta cabaña, solu, y cantaríen-y les paredes de madera?
#000043
—Pero ¿cómo? Eso solo ta nes lleendes, Xarea, nos cuentos de les vieyes, nel fueu de la foguera pela nuche.
#000049
—Onde canten los árboles y onde too se tresforma en realidá. Al país de les maraviyes, enllenu foles d’espluma y de ñubes encarnaes.
#000050
Too ye escuro y silencioso. El monte llega hasta la lluna. Y Xarea ta tan lloñe, sentáu nel so tronu de suaños. Cuasi nun lu puedo escuchar.
#000061
Ábrese pasu ente les tiniebles del silenciu, y el xelu de los escaños desapaez poco a poco, rompiendo en diamantes y tresformándose n’estrelles fríes que xuben.
#000063
Y beso’l suelu fríu de piedra. Ye de nueche, ensin estrelles, con una lluna qu’apruz ente les ñubes grises. Nun son encarnaes, pero quemen igual. El pueblu duerme y el vientu ximielga les fueyes de los árboles. ¿Cuántu tiempu tuvi fuera? Paez que pasó toa una eternidá. Y más unos años.
#000068
Ye primavera y hai vientu.
#000069
—Sé que Xarea va volver col vientu, anque nun sé con cuálu. ¿El d’iviernu, pue ser? Sedría lo más llóxico pensar nel vientu de seronda, pos marchó col de primavera. Pero fixi promeses nel pasáu qu’entovía nun cumplí, y eso nun ta bien. Sí, sí... un día d’estos voi volver pa cunta-y la mio historia a la dama y voi sacar, por fin, les semientes del bolsu pa faceles xerminar.
#000075